“એક કાગળ લઈને શેત્રંજની બાજીના ખાનાં હોય એમ તેના પટ પાડવા. આઠ ઉભા અને આઠ આડા ખાનાં પાડો તો ચોસઠ ખાનાં થાય, પછી ગમે તે કોઈ ખાનામાં અનેરું, આલ્હાદ, કોયલ, ટહુકો, મંજુલ રવ, વેણું, પમરવું; એમ ચાર પાંચ શબ્દો લખી નાંખવા. આ કર્યું કે સામગ્રી તૈયાર થઈ. વાક્યો પાંચ કે છ શબ્દોથી લાંબા કરવા અશાસ્ત્રીય જ છે, એટલે બાકી રહેલા ખાનામાં ઉપલા શબ્દોની જોડે કાનને રુચિકર લાગે એવા શબ્દો ગોઠવી દેવા; એટલે તમારી કવિતા તૈયાર થઈ ગઈ. એટલું ધ્યાનમાં રાખજો કે કંઈ વિચિત્રતા તો રહે જ, નહીં તો નકામા.”